  **VEDA**

**vydavateľstvo Slovenskej akadémie vied**

Dúbravská cesta 5820/9, 841 04 Bratislava

Slovenská republika

**Vydavateľská licenčná zmluva**

**č. /2019**

ktorú podľa ustanovení Zákona NR SR č. 185/2015 Z. z., o autorskom práve (Autorský zákon) a právach súvisiacich s autorským zákonom v znení zmien a doplnkov spolu uzatvárajú

**Objednávateľ:**

**Historický ústav AV ČR, v. v. i.**

adresa: Prosecká 809/76, 190 00 Praha 9, ČR

zastúpený: prof. PhDr. Martin Holý, Ph.D.,

IČO: 67985963

DIČ: CZ67985963

ďalej len objednávateľ

a

**Vydavateľ:**

CSČ SAV, **VEDA, vydavateľstvo SAV**,

adresa: Dúbravská cesta 5820/9, 841 04 Bratislava

zastúpený: JUDr. Milan Brňák

IČO: 00398144,

DIČ: 2020894843, IČ DPH: SK 2020894843

ďalej len VEDA alebo vydavateľ

za nasledujúcich podmienok:

**Článok I.**

**Predmet zmluvy**

Predmetom zmluvy je vydanie diela s názvom:

Vladimír Goněc, Roman Holec (eds.):

**Česko-slovenská historická ročenka**

**2019**

Zmluvné strany sa dohodli na nasledovnej špecifikácii diela:

Rozsah: 320 strán

Formát: B 5

Väzba: V 4

Náklad: 600 ks

Papier: (vnútro) 80 g BO

Termín odovzdania rukopisu do vydavateľstva VEDA SAV: rok 2020

Predpokladaná tlač a vyskladnenie: rok 2020

**Článok II.**

**Prevod práv**

Objednávateľ publikácií vyhlasuje, že nie je zmluvne viazaný iným vydavateľstvom, má vysporiadané autorské práva s autormi a dáva súhlas VEDE na použitie, publikovanie a šírenie diela.

Objednávateľ prenáša na VEDU **výhradné právo (licenciu)** vydať dielo knižne alebo na inom mediálnom nosiči v slovenskom jazyku (alebo inom vopred dohodnutom jazyku) a vykonať potrebné opatrenia na jeho rozširovanie na území Slovenskej republiky, ako aj smerom do zahraničia.

**Článok III.**

## Záväzky zmluvných strán

1. **Objednávateľ**

1. Objednávateľ súhlasí s tým, aby VEDA zabezpečila vydanie diela v slovenskom jazyku a súhlasí s návrhmi   
 VEDY, ktoré sa týkajú výšky nákladu, termínu vydania, formátu, grafickej úpravy, propagácie diela a pod.

2. Objednávateľ zabezpečí dodanie rukopisov v termíne a  rozsahu aký bol dohodnutý v čl. I. Každá zmena   
 rozsahu, nákladu, formátu, typu papiera, počtu fotografií, väzby, druhu sadzby, prevedenia obálky bude mať   
 vplyv na kalkuláciu diela.

3. Objednávateľ zabezpečí zo svojho počtu výtlačkov poskytnutých VEDOU dodanie dohodnutého počtu

výtlačkov pre potreby ústavov, ktoré sa podieľali na vydaní titulu, ako aj pre potreby autorov.

4. Objednávateľ prevedie na účet VEDY sumu **3.087,- Eur (slovom tritisícosemdesiatsedem eur)** na základe faktúry vystavenej VEDOU.

**B. VEDA**

1. Vydá dielo v riadnom čase a podľa náležitostí tejto zmluvy.

2. VEDA nebude uzatvárať autorské zmluvy s autormi publikácie, nakoľko sa jedná o zamestnanecké dielo.

3. Zabezpečí distribúciu povinných výtlačkov, predaj cez E-shop, vo vlastnej predajni a distribúciu knižného titulu prostredníctvom kníhkupcov a distribútorov.

4. VEDA po dohode s objednávateľom poskytne **výtlačky** **pre potreby ústavu v počte 300 ks.**

Miesto prevzatia výtlačkov vo VEDE, vydavateľstve SAV, na Dúbravskej ceste 5820/9, 841 04 Bratislava.

**Článok IV.**

## Autorská odmena

Zmluvné strany sa dohodli, že autorom nebude vyplatený autorský honorár.

**Článok V.**

## Záverečné ustanovenia

1. Zmluvné strany podpisom súhlasia s obsahom tejto zmluvy a potvrdzujú vzájomný vzťah, ktorý je možné   
 meniť a dopĺňať len písomným dodatkom podpísaným oboma zmluvnými stranami.

2. Zmluva sa uzatvára na obdobie 5 rokov. Po uplynutí tohto obdobia sa dielo stane majetkom ústavu.

3. Miestom plnenia zmluvy je sídlo VEDY, vydavateľstva SAV.

4. V ostatných vzťahoch platia ustanovenia Autorského zákona a Obchodného zákona.

5. Všetky práva a záväzky tejto zmluvy, ak to neodporuje ich povahe, prechádzajú na právnych nástupcov   
 obidvoch zmluvných strán.

6. Zmluva sa vyhotovuje v dvoch exemplároch s povahou originálu, pričom každá zmluvná strana dostane jeden   
 exemplár.

V Bratislave, dňa: 12. 12. 2019

.................................................. .....................................................

prof. PhDr. Martin Holý, Ph.D. JUDr. Milan Brňák

HÚ AV ČR VEDA, vydavateľstvo SAV